આ તબક્કાની ચૂંટણીમાં રાહુલનું સોફ્ટ હિન્દુત્વનું કાર્ડ અને વિકાસ ગાંડો થયોના, જીએસટી વિરોધના મુદ્દા લઇને મેદાને ઉતરી તો ભાજપે કોંગ્રેસના વંશવાદ, ગુજરાતને અન્યાય ઉપેક્ષા, નર્મદા, અને રાહુલનું એકાએક મંદિર મંદિર જવું, સિબલ દ્વારા 2019 સુધી રામમંદિર કેસની સુનાવણી ટાળવાના મુદ્દાને ચગાવ્યાં હતાં. ચૂંટણીપ્રચારના છેલ્લા દિવસે કોંગ્રેસના વરિષ્ઠ નેતા મણિશંકર ઐયરે પીએમ મોદી વિશે અભદ્ર ભાષાપ્રયોગ કરતાં કોંગ્રેસને ડેમેજ કંટ્રોલ કરવા છેવટે મોડી રાતે તેમને પક્ષમાંથી સસ્પેન્ડ કરવા સુધીના પગલાં લેવા પડ્યાં તેની પરેશાનીમાં છેલ્લી ઘડીનો પ્રચાર પોતાના બચાવકાર્યમાં ખર્ચાઇ ગયો હતો અને સામે ચાલીને આવી પડેલી તકનો ભાજપે, મોદીએ ભરપુર ઉપયોગ કરી લીધો હતો. હવે જોવાનું એ છે કૈ 18મીએ ઈવીએમ ખુલશે ત્યારે તેના પટારામાંથી સત્તાનું રતન કોને ફાળે જાય છે.